| TalatosuquiosRango fósil: Xurásico inferior - Cretáceo inferior(desde hai 195 a 125 milóns de anos) |
| --- |
| *Dakosaurus* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Sauropsida |
| Subclase: | Diapsida |
| Infraclase: | Archosauromorpha |
| (sen clasif.): | Mesoeucrocodylia |
| Superorde: | Crocodylomorpha |
| Suborde: | **Thalattosuchia**Fraas, 1901 |

 |
| Familias |
| Metriorhynchidae
Teleosauridae |

Os **talatosuquios** (**Thalattosuchia**, en grego "crocodilos mariños") son unha suborde de arcosaurios crocodilomorfos fósiles que viviron desde principios do Xurásico a mediados do Cretáceo, hai aproximadamente entre 190 e 125 millóns de anos, durante o Sinemuriano ao Aptiano. É un clado de cocodrilomorfos mariños que acadaron unha distribución cosmopolita. Reciben o nome de crocodilos mariños, aínda que non se consideran membros de Crocodilia.

Algunhas filoxenias sitúan os talatosuquios como un clado dos mesoeucrocodilios, mentres que outras os inclúen no clado neosuquios.

O termo Thalattosuchia foi acuñado por Fraas en 1901. Varios autores consideraron Thalattosuchia como unha infraorde ou unha suborde dentro de Mesosuchia. Porén, Mesosuchia é un grupo parafilético, que tende a non usarse actualmente. Defínense como o clado máis inclusivo que contén *Geosaurus giganteus* (Sommerring, 1816) pero non *Goniopholis crassidens* (Owen, 1841), *Pholidosaurus schaumbergensis* (Meyer, 1841) nin *Crocodylus niloticus* (Laurenti, 1768). 

*Pelagosaurus*, un teleosáurido.
Desde que Buffetaut (1982) demostrou as características compartidas das formas temperás de Metriorhynchidae e Teleosauridae, Thalattosuchia constou destas dúas familias. Algúns membros temperáns de Teleosauridae descubríronse en depósitos non mariños, o que suxire que os talatosuquios evolucionaron desde formas semiacuáticas de auga doce a formas completamente mariñas. A sistemática do xénero *Pelagosaurus* é confusa, e foi situado en diferentes posicións nas clasificacións; algúns autores colocárono como un teleosáurido, outros como un taxon irmán do clado Teleosauridae + Metriorhynchidae, mentres que outros o consideran como un metriorrínquido basal.

Os rexistros temperáns do grupo son fósiles de *Pelagosaurus typus* e *Steneosaurus* sp. de estratos do Xurásico inferior de Europa, Suramérica e Madagascar. Os últimos rexistros son de estratos de mediados do Cretáceo de Europa.

Notas
-----

1. 1 2  Fraas E. 1901. Die Meerkrokodile (Thalattosuchia n. g.) eine neue Sauriergruppe der Juraformation. *Jahreshefte des Vereins für vaterländische Naturkunde, Württemberg* **57**: 409-418.
2. ↑  Fitzinger LJFJ. 1843. *Systema Reptilium*. Wien: Braumüller et Seidel, 106 pp.
3. ↑  Alfio A. Chiarenza, Davide Foffa, Mark T. Young, Gianni Insacco, Andrea Cau, Giorgio Carnevale, Rita Catanzariti (2015). "The youngest record of metriorhynchid crocodylomorphs, with implications for the extinction of Thalattosuchia". *Cretaceous Research* **56**: 608–616. doi:10.1016/j.cretres.2015.07.001.
4. ↑  Mikko's Phylogeny Archive - Crocodyloformes
5. ↑  Mikko's Phylogeny Archive - Neosuchia
6. 1 2 3  Buffetaut, E. 1982. Radiation évolutive, paléoécologie et biogéographie des Crocodiliens mésosuchienes. *Mémoires Société Géologique de France* **142**: 1–88.
7. ↑  Gasparini Z, Pol D, Spalletti LA. 2006. An unusual marine crocodyliform from the Jurassic-Cretaceous boundary of Patagonia. *Science* **311**: 70-73.

Véxase tamén
------------

### Ligazóns externas

* Thalattosuchia en The Paleobiology Database  Arquivado 18 de setembro de 2019 en Wayback Machine.
* Thalattosuchia en Taxón Search
* Thalattosuchia en Palaeos
* Árbore filoxenética

|  |  |
| --- | --- |
| Control de autoridades | 
* Wd: Q2300406
* MAG: 2780729551

 |

|  |  |
| --- | --- |
| Identificadores taxonómicos | 
* EOL: 10523687
* Fossilworks: 92044

 |